Komisijas paziņojums Padomei par Veselības drošības komitejas pilnvaru pagarināšanu un paplašināšanu pārejas posmā, ņemot vērā tādu struktūru turpmāku vispārēju pārskatīšanu, kas ES līmenī risina ar veselības apdraudējumiem saistītus jautājumus /* COM/2006/0699 galīgā redakcija */





[pic] | EIROPAS KOPIENU KOMISIJA | Briselē, 16.11.2006 COM(2006)699 galīgā redakcija KOMISIJAS PAZIŅOJUMS PADOMEI par Veselības drošības komitejas pilnvaru pagarināšanu un paplašināšanu pārejas posmā, ņemot vērā tādu struktūru turpmāku vispārēju pārskatīšanu, kas ES līmenī risina ar veselības apdraudējumiem saistītus jautājumus SATURA RĀDĪTĀJS 1. Priekšvēsture 3 2. Mērķis un darbības joma 4 3. Veselības drošības komitejas nozīme pārejas posmā (no 2006. līdz 2008. gadam) 4 4. Veselības drošības komitejas pilnvaras pārejas posmā līdz 2008. gadam 5 5. Secinājumi 6 1. Priekšvēsture Kad pēc bioteroristu uzbrukumiem ASV risinājās diskusija, kurā tika atzīta sabiedrības veselības iestāžu nozīme cīņā pret bioterorismu, Padome 2001. gadā izveidoja Veselības drošības komiteju (VDK). Komitejas pienākums ir apmainīties ar informāciju par veselības apdraudējumiem, sniegt informācijuun dalīties pieredzē saistībā ar gatavību, reaģēšanas plāniem, un krīžu vadības stratēģijām. Turklāt VDK nodrošina ātru saziņu krīžu gadījumos, kas saistīti ar veselības apdraudējumiem, ES līmenī koordinējot gatavību un reaģēšanu, rīcības plānošanu ārkārtas situācijās un dalībvalstu rīcību. VDK locekļus 2001. gada nogalē iecēla veselības ministri. Pamatojoties uz Komisijas dienestu ziņojumu, Padome 2004. gadā pārskatīja VDK darbību. VDK pilnvaras tika paplašinātas, lai arī turpmāk atbalstītu Kopienas darbu saistībā ar gatavību gripaspandēmijai. VDK darba grupa 2005. gada jūnijā apsprieda Komitejas iespējamo darbības jomu un uzdevumus, īpaši ņemot vērā to, ka Stokholmā patlaban darbojas Eiropas Slimību profilakses un kontroles centrs, un, pamatojoties uz stratēģijas dokumentu par vispārējas gatavības plānošanu ES sabiedrības veselības apdraudējumu gadījumos, noteica turpmākos pasākumus, prioritātes un sasniedzamos rezultātus. VDK ir izveidojusi sadarbību ar: - Kopienas infekciju slimību kontroles tīklu[1], jo īpaši ar EWRS (agrīnās brīdināšanas un reaģēšanas sistēma) un ESCON (Kopienas tīkla epidemioloģiskās uzraudzības sistēmu), turklāt uzraudzības un epidemioloģiskos pasākumu vadība patlaban ir Eiropas Slimību profilakses un kontroles centra pārziņā ( ECDC ); - Eiropas Slimību profilakses un kontroles centru ( ECDC ). ECDC papildina Kopienas darbības sabiedrības veselības jomā, sniedzot tehniska un zinātniska rakstura ieteikumus, kā arī veicot riska novērtējumu. ECDC patlaban darbojas pilnībā, un sagaidāms, ka tas nepārtraukti atbalstīs VDK zinātniskos un tehniskos jautājumos. Kopš VDK izveides 2001. gadā tās darba rezultātā, inter alia , ir pieņemts Komisijas Paziņojums par sadarbību Eiropas Savienībā attiecībā uz gatavību un reaģēšanu bioloģisko un ķīmisko vielu uzbrukumu gadījumā (veselības drošība)[2]; Komisijas paziņojums par gatavības un reaģēšanas pasākumu plānošanu gripas pandēmijas gadījumā Eiropas Kopienā[3] un Komisijas paziņojums par labāku koordināciju, plānojot vispārējo sagatavotību sadarbībai sabiedrības veselības ārkārtas situācijās Eiropas Savienībā[4]. 2. Mērķis un darbības joma ŠAJā PAZIņOJUMā IEROSINāTS NāKAMAJOS TRIJOS GADOS PAPLAšINāT VESELīBAS DROšīBAS KOMITEJAS PILNVARAS, ARī PAPLAšINOT TāS DARBīBAS JOMU, LīDZ VESELīBAS APDRAUDēJUMU JOMā BūS VEIKTA VISU TIESīBU NORMU UN CITU PASāKUMU VISPāRēJA PāRSKATīšANA. KOMISIJA 2008. GADā PLāNO NāKT KLAJā AR ATBILSTīGIEM PRIEKšLIKUMIEM, TOSTARP PRIEKšLIKUMU PAR ECDC regulas pārskatīšanu[5]. Šā pārskata mērķis būs izveidot saskaņotu, likumīgi pamatotu sistēmu, kurā būs iekļauts ECDC un Kopienas epidemioloģiskās uzraudzības un infekcijas slimību kontroles tīkls, kā arī struktūras, kas tos atbalsta. Pamatojoties uz šajā pārejas posmā gūto pieredzi, daļa no šā procesa būs arī uzdevums pārskatīt ECDC pienākumus un tā sadarbību ar VDK. Veicot šo pārskatīšanu, būs jāpārbauda šādi jautājumi: - kā novērst veselības apdraudējumus, kurus nav izraisījušas bioloģiskās vielas (ķīmiskās, vides, radioaktīvās vielas, kas radušās dabiskā vai ķīmiskā ceļā); - sadarbspējas pilnveidošana saistībā ar gatavību un reaģēšanu veselības apdraudējumu gadījumos; - procedūras, lai nodrošinātu saskaņotu saziņu ar sabiedrību, īpaši ar veselības apdraudējumu saistītās ārkārtas situācijās; - visu to ekspertu grupu un komiteju pilnīgas papildināmības nodrošināšana, kuras gan Komisijā, gan ECDC darbojas veselības apdraudējumu jomā; - saskaņotu procedūru izstrādāšana lēmumu, ieteikumu un pamatnostādņu pieņemšanai veselības apdraudējumu jomā; - pašreizējo ātrās brīdināšanas sistēmu integrēta darbība veselības apdraudējumu jomā, pilnīgi ņemot vērā ziņošanas sistēmu, kas jāizveido saskaņā ar 29. panta i) punktu Direktīvā 2002/98/EK (Kopienas procedūra par nopietnu nevēlamu blakusparādību un notikumu ziņošanu un par ziņojuma paraugu attiecībā uz cilvēka asinīm un asins komponentiem); - Pasaules Veselības organizācijas (PVO) starptautisko veselības aizsardzības noteikumu pašreizējā īstenošanas procesa pilnīga ievērošana; - iespējas novērotājiem no kaimiņvalstīm un trešām valstīm attiecīgā gadījumā apmeklēt nozīmīgas sanāksmes. 3. Veselības drošības komitejas nozīme pārejas posmā (no 2006. līdz 2008. gadam) VISPāRēJA STRUKTūRU PāRSKATīšANA VESELīBAS APDRAUDēJUMU JOMā BūS LAIKIETILPīGA, īPAšI ņEMOT VēRā ECDC pasākumu novērtējumu, kuru plānots pabeigt 2008. gadā. Tomēr VDK pilnvaras patlaban jāatjaunina, lai aptvertu pārejas posmu. VDK galvenie uzdevumi ir divējādi: gatavība un apdraudējuma pārvaldība. Pirmais uzdevums ir gatavības forums, kas notiek regulāri, un otrs uzdevums –– proaktīva veselības krīzes situāciju koordinēšana, informācijas apmaiņa un konsultatīvs forums, kas krīzes situācijās darbojas uz vietas, īpaši tad, ja jāsaskaņo starpnozaru vai drošības jautājumi (t.i., svarīgu rīcība skar ne tikai veselības aizsardzības jomu). VDK veicina saskaņotu politisko lēmumu pieņemšanu starp dalībvalstīm un ES līmenī par tādiem sabiedrības veselības aizsardzības jautājumiem, kuri ir tās kompetencē. Minēto jautājumu lokā ir VDK ieguldījums PVO paredzēto Starptautisko veselības noteikumu īstenošanas procesā, kas noteikts Eiropas Komisijas Paziņojumā Eiropas Parlamentam un Padomei par Starptautiskajiem veselības aizsardzības noteikumiem[6]. Gatavība. Paziņojumos par Vispārējās gatavības plānošanu un par ES plānu gripas pandēmijas gadījumā ir uzsvērta gatavības nozīmība. Ir jānovērš būtiskākie apdraudējumi sabiedrībai un tās veselībai, kurus izraisījušas bioloģiskās, ķīmiskās, radioaktīvās, dabas katastrofas neatkarīgi no tā, vai tās notiek ar iepriekšēju nodomu, dabiski vai nejauši. VDK novērtē zinātnisko un tehnisko informāciju, ko sniedz ES aģentūras, inter alia , saistībā ar politisko, sociālo un ekonomisko ietekmi uz sabiedrības veselības jautājumiem. Saistībā ar gatavību gripas pandēmijai ECDC arī turpmāk lēmumu pieņēmējiem sniegs zinātnisku informāciju un atbalstu, lai uzlabotu gatavību valsts un Kopienas līmenī. Attiecībā uz pasākumu pārvalstisko ietekmi Komiteja pārskata un koordinē informācijas apmaiņu saistībā ar valsts līmenī īstenojamiem pasākumiem. Apdraudējuma un krīzes vadība. Komitejas locekļi apmainās ar informāciju par veselības apdraudējumiem, lai nodrošinātu ātru saziņu nozīmīgāko sabiedrības veselības krīžu gadījumos, sniedzot ieteikumus gatavības un reaģēšanas jautājumos, kā arī saistībā ar rīcības plānošanas koordinēšanu ārkārtas situācijās ES līmenī. Tas nozīmē, ka notiek informācijas apmaiņa un sniegšana, tiek saskaņota informācijas apmaiņa saistībā ar dalībvalstu reaģēšanu un pasākumiem veselības aizsardzības jautājumos, un noris koordinēšana un sadarbība Eiropā, ja šo koordinēšanu nenodrošina Kopienas infekcijas slimību tīkls. Tiks izveidotas operatīvās procedūras, lai krīžu gadījumos nodrošinātu šādu saskaņošanu un ECDC savlaicīgi sniegtu zinātnisko atbalstu. 4. Veselības drošības komitejas pilnvaras pārejas posmā līdz 2008. gadam Veselības drošības komiteja (VDK) organizē forumu dalībvalstu augsta līmeņa pārstāvjiem, lai saskaņotu un konsultētu par alternatīvām un lēmumiem, kas jāpieņem Padomei, Komisijai vai dalībvalstīm saistībā ar gatavību un reaģēšanu nopietnu veselības apdraudējumu gadījumos, un lai Eiropas līmenī rīkotos kā koordinators starp dažādām iesaistītajām personām. VDK paredz forumu Eiropas līmenī, kurā koordinē informāciju par starpnozaru stratēģijām un veselības drošības jautājumiem attiecībā uz valsts līmenī saskaņotiem pasākumiem. VDK veicina veselības risku, apdraudējumu un krīžu vadības uzlabošanu Kopienas līmenī un dalībvalstīs, risinot daudznozaru un starpdisciplīnu jautājumus. Tā ierosina labākos risinājumus, galveno uzmanību pievēršot gatavībai darboties ķīmisko, bioloģisko apdraudējumu, radioaktīvo un kodolapdraudējumu ( CBRN ), kā arī nopietnu veselības apdraudējumu, piemēram, gripas pandēmijas, gadījumā un uzrauga vispārējās gatavības plānošanas darbu izpildi. VDK ir struktūra, kas dalībvalstu pārstāvjiem dod iespēju tikties, ja infekcijas slimības uzliesmojuma gadījumā, pārsniedzot EWRS iestāžu parastu reaģēšanu uz slimības uzliesmojumu, kā paredzēts Lēmumā 2119/98/EK, ir nepieciešama rīcība, kas skar vairākas nozares, vai ja tikai dalībvalsts ir atbildīga par attiecīgo rīcību. VDK sastāvā ir ES dalībvalstu veselības ministru augsta līmeņa pārstāvji, kas pilnvaroti pieņemt saskaņotus lēmumus un uzņemties saistības attiecībā uz gatavības plānošanu un reaģēšanu nopietnu veselības apdraudējumu gadījumos. Dalība Komitejā ir ierobežota – tajā var piedalīties tikai viens dalībvalsts pārstāvis un viņa vietnieks. Par VDK locekļiem, kurus izraugās veselības ministri, ir jāpaziņo Eiropas Komisijas Veselības un patērētāju aizsardzības ģenerāldirektorātam. Komitejā ir pārstāvētas arī ECDC un EMEA . Kā novērotāji atklātās diskusijās ir aicināti piedalīties kandidātvalstu, PVO, EEZ valstu un Šveices pārstāvji. Dalībai minētajās diskusijās ir vajadzīga drošības pielaide. VDK var deleģēt konkrētus uzdevumus vai darbības jomas darba grupām, kuru sastāvā ir minētās komitejas locekļi. Uz sanāksmēm var aicināt ekspertus. Komiteja nosaka savu un darba grupu darba kārtību un darba metodes. 5. Secinājumi Komisija aicina Padomi pieņemt secinājumus, ar kuriem apstiprina 4. nodaļā izklāstītās Veselības drošības komitejas pilnvaras, un atļaut turpināt sadarbību, kāda patlaban tiek īstenota Veselības drošības komitejā. [1] Izveidots ar Eiropas Parlamenta un Padomes lēmumu Nr. 2119/98/EK. [2] COM(2003) 320, galīgā redakcija. [3] COM(2005) 607, galīgā redakcija. [4] COM(2005) 605, galīgā redakcija. [5] Eiropas Parlamenta un Padomes Regula (EK) Nr. 851/2004. [6] COM(2006) 552, galīgā redakcija.